પ્રથમ નંબરે મોરબી શહેરનો વારો હતો. સ્પંદન ટ્રસ્ટના સદસ્ય તથા ગુજરાત અદાણી ઈન્સ્ટીટ્યુટ ઓફ મેડિકલ સાયન્સ, ભુજમાં અભ્યાસ કરતાં લીડર હેમાંશી ગરમોરા આ કાર્યક્રમના મુખ્ય આયોજનકર્તા હતા. તેમને સહકાર આપવા માટે પ્રેસિડન્ટ ડો.પાર્થ ગોલ તથા વાઇસ પ્રેસિડન્ટ ડો. કોમલ સરધારા પણ તેની સાથે જોડાયા હતા. એ સિવાય અન્ય શહેરોમાંથી પ્રતિક પ્રજાપતિ, રાહુલ ડુંડ તથા નિરવ રાજપુત પણ સાથે આવ્યા. આ તમામ સદસ્યોએ સાથે મળીને સૌ પ્રથમ વહેલી સવારે હેમાંશીના પરિવારની મુલાકાત લીધી. તેની મહેમાનગતી માણી અને બધાં જ કપડાંઓ વ્યવસ્થિત કરીને બેગમાં ભર્યા. અંદાજીત ૧૦૦ જોડી કપડાં મોરબીમાં આપવાના હતા. મોરબીમાં કેનાલ રોડ પાસે આવેલી ઝુંપડપટ્ટીમાં તમામ સદસ્યો પહોંચી ગયા અને વારાફરતી તમામ ને એ કપડાંઓ ભેટમાં આપ્યા. ગરીબ પરિવાર માટે એ ભેટ અમૂલ્ય હતી. કપડાંઓ ભેટમાં આપીને આ તબીબો તથા તબીબ વિદ્યાર્થીઓએ ગરીબ પરિવારો સાથે અંગત સંબંધીની જેમ ફોટા પણ પડાવ્યા. અંતે મોરબી શહેરનો કાર્યક્રમ ખૂબ જ સારી રીતે સફળ થયો તથા સંદેશ ન્યૂઝ પેપર દ્વારા સરાહના કરવામાં આવી.